सुप्रीम कोर्ट का फैसला हो लागू, समान काम के लिए मिले समान मजदूरी
सीटूसे संबद्ध एनसीओइए के तत्वाधान में समान काम के लिए समान मजदूरी भुगतान की मांग को लेकर सीसीएल बीएंडके प्रक्षेत्र के महाप्रबंधक कार्यालय के समक्ष धरना दिया। अध्यक्षता तपन गोस्वामी संचालन मनोज पासवान ने किया। यहां सीटू के झारखंड राज्य सचिव सह एनसीओइए के केंद्रीय सहायक महामंत्री भागीरथ शर्मा ने कहा कि सर्वोच्च न्यायालय का फैसला समान काम के लिए समान वेतन भुगतान को लागू कराने के लिए सीटू ने पूरे देश में अभियान छेड़ा है।
इसे सर्वोच्च न्यायालय के फैसले को जमीन पर उतारना है। उन्होंने कहा कि पूरे देश में ठेका कर्मियों के साथ भेदभाव जारी है। इससे एक ओर जहां भारत सरकार द्वारा 1966 में किए गए अंतरराष्ट्रीय कंवेंशन में हस्ताक्षर का एवं 1970 में बने ठेका मजदूर विनियमन और उन्मूलन 25.5 सहित संविधान के अनुच्छेद 14 का उल्लंघन है। इसे सीटू बर्दाश्त नहीं करेगी। उन्होंने कहा कि बेरमो कोयलांचल में आज तक ठेकेदारों द्वारा आउटसोर्सिंग में लगे मजदूरों को हाईपावर कमेटी के सिफारिश के बाद भी मजदूरी का भुगतान नहीं किया जा रहा है।
उन्होंने प्रबंधन से मांग करते हुए कहा कि उक्त मजदूरों को अविलंब हाईपावर कमेटी द्वारा तय मजदूरी का भुगतान की गारंटी करें, अन्यथा हम लगातार संघर्ष करते रहेंगे। उन्होंने केंद्र सरकार द्वारा पुन: 10 प्रतिशत शेयर बेचे जाने के इरादे के आलोचना करते हुए कहा कि जिस दिन शेयर बेचे जाने का घोषणा होगा, सीटू कोल इंडिया में हड़ताल करेगी। वहीं धरना के माध्यम से महाप्रबंधक को प्रतिनिधि मंडल द्वारा मांग पत्र सौंपा गया।
मौके पर श्याम बिहारी सिंह दिनकर, मनोज पासवान, अख्तर खान, बीके वर्मा, अरूप बनर्जी, टेकामन यादव, कृष्णा पासवान, मुश्ताक अहमद, समीर सेन, राजू अंसारी, रूपलाल कमार, मधुसूदन सिंह, दशरथ करमाली, मो एनुल आलम अंसारी, बाबूलाल राय, केशोचंद मंडल, सहदेव, कलामुद्दीन अंसारी, हलीम अंसारी आदि कई लोग थे।
धरना को संबोधित करते भागीरथ शर्मा।
hin_Deva hin_Deva hin_Deva hin_Deva mai_Deva bho_Deva